Delft

Delft és una ciutat d'Holanda Meridional (Països Baixos) situada entre Rotterdam i La Haia. El municipi té una superfície de 24,08 km² amb una població de 101.053 persones l'1 d'abril del 2016 (font: CBS). Limita al nord amb La Haia i Rijswijk, a l'oest amb Midden-Delfland, a l'est amb Pijnacker-Nootdorp, al sud amb Schiedam i Rotterdam.

Curiositats 
És especialment coneguda per la ceràmica (Delfts Blauw), per ser el lloc de naixement i vida del pintor Johannes Vermeer i del científic Anton van Leeuwenhoek (inventor del microscopi) i per la seva Universitat Tècnica de Delft.

També és la ciutat on l'any 1584 fou assassinat Guillem I d'Orange-Nassau, conegut també com a "Guillem el Taciturn".

Nuclis de població

Història 
Delft va rebre el seu fur el 15 d'abril de 1246 de mans del comte Guillem II d'Holanda, però es creu que en aquest lloc ja existia des del  un important mercat feudal. En 1536 gran part de la ciutat va ser destruïda per un incendi. Un dels edificis destruïts va ser l'arxiu municipal, cosa que explica l'escassetat d'informació dels primers segles d'història de Delft. El vincle de la Casa d'Orange amb Delft va començar quan Guillem el Taciturn, o Guillem d'Orange, va fer del lloc la seva residència en 1572. Guillem va dirigir la lluita contra Espanya durant la Guerra dels Vuitanta Anys. Delft era aleshores la tercera ciutat més important d'Holanda, després de Dordrecht i Haarlem. i disposava de muralla. Quan Guillem va morir el 1584 abatut per Balthazar Gerards al Prinsenhof, el panteó de la família a Breda estava en mans dels espanyols. Va ser enterrat a l'Església Nova, iniciant una tradició per a la Casa d'Orange que continua fins al nostre temps.

Durant el , i gràcies a la indústria de la ceràmica i a l'obertura d'una seu de la Companyia Neerlandesa de les Índies Orientals, Delft visqué la seva edat d'or. No obstant això, el 1654 una part de la ciutat fou novament destruïda per l'explosió d'un polvorí. Després de la declaració de guerra i invasió dels Països Baixos per part d'Anglaterra, França, Colònia i Münster en 1672 comença el declivi de l'economia de Delft, sent superada en importància política i econòmica per les seves veïnes La Haia, com a centre de govern, i Rotterdam, com a ciutat portuària.

En el  només quedava una fàbrica de porcellana oberta, de Porceleyne Fles, que continua existint en els nostres dies. En el  les muralles foren derrocades i el ferrocarril arriba a la ciutat en 1847, cosa que comporta la implantació de noves indústries en la ciutat. En 1842 té lloc la fundació de l'Acadèmia Reial, que posteriorment es convertiria en la Universitat Tècnica de Delft. Amb la creació de l'institut d'investigació TNO en 1932, Delft passa a convertir-se en un important centre tecnològic i científic.

Ajuntament 
El consistori de Delft està format per 39 regidors:
 GL, 7 regidors
 STIP, 6 regidors
 D66, 5 regidors
 Delft Independent, 5 regidors
 VVD, 3 regidors
 CDA, 3 regidors
 SP, 3 regidors
 PvdA, 3 regidors
 CU, 2 regidors
 Interessos de la Ciutat, 2 regidors

Personatges il·lustres 
 Hugo Grotius.
 Antonie van Leeuwenhoek, inventor del microscopi.
 Johannes Vermeer, pintor.
 Jan van Asseliers (1520-1587), jurista, autor del Plakkaat van Verlatinghe (1581)
 Cornelia Adrichomia (s. XVI), poetessa i religiosa

Agermanaments 
  Pretòria
  Estelí
  Adapazarı
  Tuzla
  Aarau
  Kfar Sava
  Kingston upon Thames
  Freiberg (Saxònia)

Llocs d'interès 
 Església vella
 Església nova

Enllaços externs 

 Ajuntament de Delft  
 Mapa de Delft  
 Fotografies de Delft